เปิดโผหุ้นเล็งเข้า SET50-SET100 รอบใหม่! โบรกฯแนะเก็งฯ 5 หุ้นเด่นสุด
เปิดโผหุ้นเล็งเข้า SET50-SET100 รอบใหม่! โบรกฯแนะเก็งฯ 5 หุ้นเด่นสุด IRPC,KCE,PSL,SINGER,ICHI 
30 พ.ค. 2564

 “ข่าวหุ้นธุรกิจออนไลน์” ได้ทำการสำรวจบทวิเคราะห์จาก บริษัทหลักทรัพย์โนมูระ พัฒนสิน จำกัด (มหาชน) ซึ่งได้แนะนำกลยุทธ์ลงทุนในช่วงนี้เน้นไปที่กลุ่มหุ้นคาดว่าจะได้เข้าคำนวณเข้า/ออก SET50-SET100 สำหรับงวดครึ่งหลังปี 2564 อีกครั้ง ซึ่งได้ระบุข้อมูลการลงทุนไว้ในบทวิเคราะห์ดังนี้
บริษัทหลักทรัพย์โนมูระ พัฒนสิน จำกัด (มหาชน) ระบุว่า ทีมกลยุทธ์ได้คำนวณหุ้นเข้า/ออก SET50-SET100 สำหรับงวดครึ่งหลังปี 2564 อีกครั้ง ก่อนที่ตลาดจะประกาศการคัดเลือกหุ้นข้าออกรอบนี้ในช่วงกลางเดือน มิ.ย.2564 และมีผลเริ่มใช้ 1 ก.ค.2564 นี้ 
สำหรับผลการคำนวณในรอบนี้ทำการอัพเดทข้อมูลเพื่อให้ได้ผลคาดการณ์ที่แม่นยำยิ่งขึ้น โดยใช้ข้อมูลตัง้แต่ 1 ธ.ค. 2563 – 18 พ.ค.2564 (ยังเหลือข้อมูลอีกราว 2 สัปดาห์)
-หุ้นที่คาดจะเข้า SET50 รอบนี้มี 4 บริษัท คือ STGT, IRPC, STA, KCE
-หุ้นคาดจะหลุด SET50 รอบนี้ 4 บริษัท คือ AWC, HMPRO, TOA, VGI
-หุ้นที่คาดเข้า SET100 รอบนี้มี 9 บริษัท คือ STGT, RCL, PSL, PTL, SYNEX, SINGER, ICHI,TKN, AAV
-หุ้นที่คาดจะหลุด SET100 รอบนี้ 9 บริษัท คือ AWC, BCPG, BPP, HMPRO, MBK, TOA,TPIPP,TTW, WHAUP
ส่วนหุ้นอื่นๆ ใน SET50 ที่มีความเสี่ยงจะถูกถอดออก ในกรณีที่ตลาดใช้ระดับเกณฑ์การคำนวณ Turnover ของหุ้นที่เข้มงวดกว่าที่เราคาดที่ 3% ได้แก่ PTT (มีโอกาสหลุด SET50 15%), AOT (มีโอกาสหลุด SET50 30% + สภาพคล่องการซื้อขายเดือนสุดท้ายต้องเร่งผ่านเกณฑ์ 9เดือน) และ TRUE (มีโอกาสหลุด SET50 15%) ซึ่งหากหลุด อาจทำให้ BANPU, VGI พลิกเข้า SET50 แทน
โดยข้อมูลตั้งแต่ปี 2547-ปัจจุบัน พบว่า หุ้นที่ถูกคัดเลือกเข้า SET50 จะให้ผลตอบแทนเฉลี่ยสูงถึง 7.3% ก่อนที่จะมีการนำเข้าไปคำนวณประมาณ 1 เดือน ด้วยโอกาสสูงถึง 96% ซึ่งสวนทางกับหุ้นที่ถูกคัดออกที่มักจะปรับตัวลงล่วงหน้าเฉลี่ยราว 4% ในช่วงเดียวกัน (Appendix)
สำหรับหุ้นที่ถูกคัดเลือกเข้า SET100 นั้้น ก็มักปรับตัวขึ้นในทิศทางเดียวกับหุ้นที่เข้า SET50 แต่ให้ผลตอบแทนด้อยกว่า คือ เฉลี่ยเพียง 2.6% ด้วยโอกาสราว 70% เท่านั้น ขณะเดียวกันหุ้นถูกคัดออกจาก SET100 ราคาก็มักจะทรงตัว หรือ Underperform เช่นเดียวกับหุ้นที่ออกจาก SET50 เช่นกัน (Appendix)
กลยุทธ์การลงทุนหุ้นที่เข้า-ออก SET50-100 ให้เลี่ยงหุ้นที่คาดว่าจะหลุด SET50-SET100 และเก็งกำไรหุ้นที่คาดว่าจะเข้า SET50-SET100 โดยเลือก IRPC, KCE / PSL, SINGER, ICHI เป็น Top Picks  ส่วนหุ้นที่คาดจะหลุด SET50-100 แนะนำาหลีกเลี่ยงระยะสั้น โดยระมัดระวังการลดน้ำหนักจาก Index Fund
ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน